**РЕПУБЛИКА СРБИЈА**

**АП ВОЈВОДИНА**

**ОПШТИНА СЕЧАЊ**

**ОДЕЉЕЊЕ ЗА ПРИВРЕДУ, РАЗВОЈ, ИНСПЕКЦИЈСКЕ**

**ПОСЛОВЕ И ЗАШТИТУ ЖИВОТНЕ СРЕДИНЕ**

**ОДСЕК ЗА ИНСПЕКЦИЈСКЕ ПОСЛОВЕ**

**ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

**ИЗВЕШТАЈ О РАДУ**

**ИНСПЕКТОРА ЗА ЗАШТИТУ ЖИВОТНЕ СРЕДИНЕ**

**ЗА 2022. ГОДИНУ**

**У ПОСЛОВИМА ИЗВОРНЕ НАДЛЕЖНОСТИ**

****

**Сечањ**

**2023. године**

1. **ПРАВНИ ОСНОВ**

На основу члана 44. Закона о инспекцијском надзору („Сл. Гласник РС“, бр. 36/135, 44/2018-др.закон и 95/2018) сачињен је Извештај о раду Инспекције за заштиту животне средине општине Сечањ у пословима изворне надлежности са прописаним информацијама и подацима.

1. **НАДЛЕЖНОСТ ПОСТУПАЊА ИНСПЕКЦИЈЕ**

Правни основ по којем поступа инспектор за заштиту животне средине у пословима изворне надлежности представљају законски и подзаконски акти:

* ОСНОВНИ ЗАКОНИ:

- Закон о општем управном поступку („Сл. гласник РС“, бр. 18/16 и 95/18),

- Закон о инспекцијском надзору („Сл.гласник РС“, бр. 36/15 и 44/18-др. закон и 95/18).

* ПОСЕБНИ ЗАКОНИ:

-Закон о прекршајима („Сл. гласник РС“, бр. 65/13, 13/16 и 98/16 - одлука УС).

* ПОДЗАКОНСКИ АКТИ ДОНЕТИ ОД СТРАНЕ СКУПШТИНЕ ОПШТИНЕ СЕЧАЊ:

- Одлука о држању домаћих животиња („Сл. лист општине Сечањ“, бр. 9/09 и 7/17).

-Одлука о мерама за заштиту од буке у животној средини („Сл. лист општине Сечањ“, бр. 8/15).

Инспекцијски надзор над извршавањем изворних послова врши јединица локалне самоуправе. На основу утврђеног чињеничног стања инспектор предузима законом прописане мере укључујући и покретање поступка против правних лица, одговорних лица у оквиру правних лица, предузетника и физичких лица у домену прекршаја, привредног преступа као и кривичне одговорности.

1. **ИНФОРМАЦИЈЕ И ПОДАЦИ О РАДУ**

Информације и подаци о раду Инспекције за заштиту животне средине за 2022. годину у пословима изворне надлежности:

**ОПШТИНСКА УПРАВА СЕЧАЊ**

**ЛИСТА РАДНИХ ЦИЉЕВА**

|  |  |
| --- | --- |
| Службеник | Тања Биберџић Папић |
| Стручна спрема | Дипл. економиста |
| Звање | саветник |
| Радно место | Инспектор за заштиту животне средине |
| Организациона јединица | Одељење за привреду, развој, инспекцијске послове и заштиту животне средине, одсек за инспекцијске послове |
| Период | од 01.01.2022. године до 31.12.2022. године |

Радни циљеви:

|  |  |
| --- | --- |
| Редни број: | Радни циљ |
| 1. | Инспекцијски надзор над применом одредаба Одлуке о држању домаћих животиња, сагласности, послови обавештавања итд. |
| 2. | Доношење решења и закључака у законском року. |
| 3. | Подношење захтева за покретање прекршајног поступка, подношење пријава за покретање поступка за привредни преступ и подношење кривичних пријава. |
| 4. | Обављање других послова. |

Извршени радни циљеви у 2022. години:

|  |  |
| --- | --- |
| 1. | Извршени ванредни инспекцијски надзори, 2 надзора над применом одредаба Одлуке о држању домаћих животиња, саветодавне посете у циљу примене одредаба Одлуке о држању домаћих животиња, послови обавештавања, сагласности за сечу стабала итд. |
| 2. | Донетих првостепених решења 1. |
| 3. | Поднетих захтева за покретање прекршајног поступка није било, поднетих пријава за покретање поступка за привредни преступ и поднетих кривичних пријава није било. |
| 4. | Обављени други послови: Инспекцијски надзор над применом закона и подзаконских аката у области заштити животне средине. |

**Број спречених или битно умањених вероватних настанка штетних последица по законом заштићена добра, права и интереса (превентивно деловање инспекције)**

Инспекција за заштиту животне средине је током 2022. године у поступку вршења инспекцијских надзора, благовремено и детаљно информисала надзиране субјекте везано за примену одредби Одлуке о држању домаћих животиња и у случају ненадлежности упућивала надзиране субјекте на надлежне органе.

Надзираним субјектима посебно је указивано на њихове обавезе везане за примену одредби важећих законских прописа.

**Обавештавање јавности и пружање стручне и саветодавне подршке**

У току 2022. године инспекција је вршила и службене саветодавне посете, са циљем предузимања превентивних мера и других активности усмерених ка подстицању и подржавању законитости и безбедности пословања и поступања у спречавању настанка штетних последица.

**Ниво усклађености пословања и поступања надзираних субјеката са законом и другим прописом, који се мери помоћу контролних листи**

Контролне листе доступне су интернет страници: www.secanj.rs

У циљу постизања вишег нивоа усклађености у пословању и поступању надзираних субјеката са законима и прописима, сугерисано им је да врше самопроцене. Вршене су размене информација и консултације. Обављено је више усмених интервенција које су решене без покретања управних поступака.

**Број утврђених нерегистрованих субјеката и мерама спроведеним према њима**

Није их било.

**Ниво координације инспекцијског надзора са инспекцијским надзором кога врше друге инспекције**

Највиши степен координације са другим инспекцијским службама остварен је са комуналном инспекцијом.

**Материјални, техничким и кадровским ресурсима које је инспекција користила у вршњу инспекцијског надзора и мерама предузетим у циљу делотворности употребе ресурса инспекције и резултатима предузетих мера**

Општинска управа општине Сечањ је инспектору за заштиту животне средине за обављање послова обезбедила рачунар, штампач, возило које се користи заједно са осталим инспекторима, канцеларијски прибор и др.

**Придржавање рокова за поступање инспекције**

Инспектор за заштиту животне средине у 2022. години се придржавао рокова прописаних Законом о инспекцијском надзору као и рокова прописаних Законом о општем управном поступку.

**Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

Инспектор за заштиту животне средине, спроводећи одредбе закона из изворне надлежности, у току инспекцијског надзора о сваком извршеном прегледу и радњама саставио је записник и један примерак доставио надзираном субјекту. Надзирани субјекти нису имали примедбе ни наједан записник састављен у 2022. години од стране ове инспекције. Донето 1 (једно) решење, другостепених поступака није било, ни управних спорова у 2022. години.

**Поступања у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле**

У 2022. години није поднета ниједна притужба на рад инспектора за заштиту животне средине.

**Обуке и други облици стручног усавршавања инспектора**

Инспектор за заштиту животне средине у току 2022. године, имао је једну ON-LINE обуку (преко ZOOM платформе). Тема: Вршење инспекцијског надзора-разјашњења, недоумице у практичној примени прописа о инспекцијском надзору и општем управном поступку.

**Мере и провере преузете у циљу потпуности и ажурности података у информационом систему**

Инспектор у раду примењује одредбе Закона о општем управном поступку („Сл. гласник РС“, бр. 18/16 и 95/18- аутентично тумачење) и прибавља податке од значаја за инспекцијски надзор о којима се води службена евиденција (АПР решења, дозволе и сл.).

Инспекција за заштиту животне средине не располаже информационим системом.

За потребе праћења стања у одређеној области и потребе праћења рада, инспектор је уредно водио интерну Евиденцију података о инспекцијском назору у електронској форми, до увођења е-Инспектора прописаног чланом 43. Закона о инспекцијском надзора.

Инспектор врши евиденцију предмета и кроз референтску свеску.

**Исходи поступања правосудних органа по захтевима за покретање прекршајног поступка**

У току 2022. године Инспекција за заштиту животне средине у пословима изворне надлежности није подносила захтеве за покретање прекршајног поступка.

Инспектор за заштиту животне средине

\_\_\_\_\_\_\_\_\_\_\_\_\_\_\_\_\_\_\_\_

Тања Биберџић Папић